Na temelju odredbe članka 13. stavka 1. Odluke o javnim priznanjima Vinodolske općine („Službene novine Primorsko-goranske županije“ broj: 19/11.), Odbor za dodjelu priznanja Općine Vinodolske općine  

r a s p i s u j e

POZIVNI  NATJEČAJ
za dodjelu javnih priznanja Općine Vinodolske općine
u 2026. godini

                                                             I.

Objavljuju se uvjeti i rok za podnošenje prijedloga za dodjelu javnih priznanja Općine Vinodolske općine u 2026. godini i to:

· Nagrada Vinodolske općine za životno djelo 

Nagrada Vinodolske općine za životno djelo je javno priznanje koje se može dodijeliti fizičkoj osobi s prebivalištem na području Republike Hrvatske radi odavanja priznanja za cjelovito djelo koje je pojedinac ostvario u tijeku svog radnog i životnog vijeka i koje u određenom području doprinosi unapređenju gospodarstva, razvoju turizma, obrazovanja, znanosti, kulture, tjelesne kulture, zdravstva, socijalne skrbi i drugih djelatnosti, od značaja za Općinu, kada se ocjeni da je određena osoba sve svoje objektivne mogućnosti utkala u odnosno djelo i u tome postigla neponovljiv rezultat na tom području, tako da u svekolikom radu u društvenom životu predstavlja izuzetan i osobito vrijedan doprinos razvoju i ugledu Vinodolske općine.
Nagrada Vinodolske općine za životno djelo dodjeljuje se za postignuća ostvarena u razdoblju od osnutka Općine Vinodolske općine kao jedinice lokalne samouprave odnosno od konstituirajuće sjednice, 15. travnja 1993. godine.
Nagrada Vinodolske općine za životno djelo može se godišnje dodijeliti samo jednoj fizičkoj osobi, ukoliko joj do sada isto nije dodijeljeno. 
Nagrada koja se dodjeljuje posmrtno, kao i ona koja nije uručena nagrađenom za života, predaje se zakonskim nasljednicima.
· Godišnja nagrada Vinodolske općine
Godišnja nagrada Vinodolske općine je javno priznanje koje se može dodijeliti fizičkoj osobi ili grupi fizičkih osoba, udruzi, ustanovi, trgovačkom društvu i drugoj pravnoj osobi za dostignuća i doprinos od značaja u domeni gospodarskog i društvenog života Općine Vinodolske općine, kao i za ostala posebno vrijedna društvena dostignuća ostvarena tijekom kalendarske godine koja prethodi godini u kojoj se nagrada dodjeljuje, odnosno ostvarena u posljednjih 5 godina koje prethode godini u kojoj se dodjeljuje nagrada. U jednoj kalendarskoj godini mogu se dodijeliti dvije godišnje nagrade Vinodolske općine.
Ako se Godišnja nagrada Vinodolske općine dodjeljuje grupi fizičkih osoba za njihov zajednički rad, ostvarenje odnosno doprinos, povelja se dodjeljuje svakoj osobi pojedinačno.

· Zahvalnica - Plaketa Općine
Općina Vinodolska općina dodjeljuje Zahvalnicu kao javno priznanje fizičkoj osobi, udruzi, ustanovi, trgovačkom društvu i drugoj pravnoj osobi za postignuti jednokratni uspjeh, doprinos promidžbi i ugledu Općine Vinodolske općine, zbog dane donacije, za uspješnu suradnju i druge osobite zasluge.
II.
Pravo na podnošenje prijedloga imaju:
- najmanje 1/3 članova Općinskog vijeća,
- radna tijela Općinskog vijeća Općine Vinodolske općine, osim Odbora za dodjelu priznanja Općine Vinodolske općine,
- Općinski načelnik Općine Vinodolske općine,
- vijeća MO-a na području Općine Vinodolske općine,
- ovlaštena tijela udruga, ustanova, trgovačkih društava i drugih pravnih osoba sa sjedištem na području Općine Vinodolske općine,
- vjerske zajednice i
- najmanje 50 građana s prebivalištem na području Općine Vinodolske općine.
III.
Prijedlozi za dodjelu javnih priznanja podnose se Odboru za dodjelu priznanja, najkasnije do zaključno 27. veljače 2026. godine. Prijedlozi koji pristignu poštom nakon 27. veljače 2026. godine uzet će se u razmatranje samo ako imaju žig pošte zaključno s 27. veljače 2026. godine.
Prijedlozi za dodjelu javnih priznanja Općine Vinodolske općine podnose se u pisanom obliku na za to utvrđenim obrascima i trebaju sadržavati:
- podatke o podnositelju prijedloga (do pola stranice formata A4)
- podatke o predloženoj fizičkoj osobi ili grupi fizičkih osoba, udruzi ili pravnoj osobi (do jedne stranice formata A4)
- iscrpno obrazloženje postignuća i doprinosa poradi kojih se daje prijedlog za dodjelu javnih priznanja Općine Vinodolske općine (do tri stranice formata A4)
- vrstu javnog priznanja za koje se fizička osoba ili grupa fizičkih osoba, udruga ili pravna osoba predlaže.
IV.
Nepotpuni, neobrazloženi i nepravovremeni prijedlozi neće se uzeti u razmatranje.
V.
Odbor za dodjelu priznanja dužan se pisano očitovati na svaki zaprimljeni prijedlog, koje očitovanje zajedno s obrazloženim prijedlogom za dodjelu priznanja dostavlja Općinskom vijeću Općine Vinodolske općine. 
Odluku od dodjeli priznanja donosi Općinsko vijeće Općine Vinodolske općine. 
VI.
Prijedlozi za dodjelu javnih priznanja s obrazloženjem dostavljaju se Odboru za dodjelu priznanja Općine Vinodolske općine poštom na adresu Općina Vinodolska općina, Bribir 34/I, Bribir ili putem pisarnice Općine Vinodolske općine, Bribir 34/I, Bribir, s naznakom „Za dodjelu javnog priznanja Općine Vinodolske općine u 2026. godini - ne otvaraj“.

                                                                                 Odbor za dodjelu priznanja                                                           
                                                                                  Općine Vinodolske općine


KLASA: 061-01/26-01/1
URBROJ: 2170-34-01-26-1

Bribir, 25. siječnja 2026.


